

ประธานสภาองค์การบริหารส่วนตำบลกุแหระ

**ประกาศสภาองค์การบริหารส่วนตำบลกุแหระ**

**เรื่อง รายงานผลการประชุมสภาองค์การบริหารส่วนตำบลกุแหระ สมัยวิสามัญ สมัยที่ 2 ครั้งที่ 1**

**ประจำปี พ.ศ. 2๕60**

**\*\*\*\*\*\*\*\*\*\*\***

ตามที่สภาองค์การบริหารส่วนตำบลกุแหระ ได้กำหนดให้มีการประชุมสภาสมัยวิสามัญ สมัยที่ 2 ครั้งที่ 1 ประจำปี ๒๕60 ตามมาตรา ๕๓ แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ และแก้ไขเพิ่มเติมจนถึงปัจจุบัน เมื่อวันศุกร์ที่ 2 มิถุนายน ๒๕60 ณ.ห้องประชุมสภาองค์การบริหารส่วนตำบลกุแหระ อำเภอทุ่งใหญ่ จังหวัดนครศรีธรรมราช นั้น

ฉะนั้น จึงอาศัยอำนาจตามความนัยมาตรา ๕๓ และมาตรา ๕๔ แห่งพระราชบัญญัติสภาตำบล

และองค์การบริหารส่วนตำบล พ.ศ. ๒๕๓๗ ประกอบกับข้อ ๓๓ แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ ประธานสภาองค์การบริหารส่วนตำบลกุแหระได้ปิดประกาศรายงานผลการประชุมที่สภาท้องถิ่นมีมติรับรองแล้วให้ประชาชนทราบ

จึงประกาศให้ทราบโดยทั่วกัน

ประกาศ ณ วันที่ 7 มิถุนายน พ.ศ. ๒๕60

(นายไพรสุริยันต์ ชำนาญกิจ)

ประธานสภาองค์การบริหารส่วนตำบลกุแหระ

สำเนา

**รายงานการประชุมสภาองค์การบริหารส่วนตำบลกุแหระ**

**สมัยวิสามัญ สมัยที่ 2 ครั้งที่ 1 ประจำปี พ.ศ. 2560**

**วันศุกร์ ที่ 2 มิถุนายน 2560**

**เวลา 10.00 น.**

**ณ ห้องประชุมสภาองค์การบริหารส่วนตำบลกุแหระ**

**\*\*\*\*\*\*\*\*\*\*\*\*\*\*\*\***

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลงชื่อ** | **หมายเหตุ** |
| 1  2  3  4  5  6  7  8  9  10  11  12  13  14 | นายไพรสุริยันต์ ชำนาญกิจ  นายอัมรินทร์ ใจดี  นายสุพรชัย แผ่นศิลา  นายอนันต์ ไกรนรา  นายเจริญ พรหมรักษ์  นายภิชากร อริรัตน์  นายสันติศักดิ์ เพชรอาวุธ  นายจักรรินทร์ อินทวงศ์  นายสมพร พงค์ทองเมือง  นายสมเกียรติ พรมทอง  นายปรึกษา ชัยวิชิต  นายณรงค์ศักดิ์ ตรีชัย  นายทวีศักดิ์ สุดวิลัย  นายพงศ์เทพ ช่วยนาค | ประธานสภาฯ  รองประธานสภาฯ  ส.อบต. หมู่ที่ 1  ส.อบต. หมู่ที่ 1  ส.อบต. หมู่ที่ 2  ส.อบต. หมู่ที่ 3  ส.อบต. หมู่ที่ 5  ส.อบต. หมู่ที่ 6  ส.อบต. หมู่ที่ 6  ส.อบต. หมู่ที่ 7  ส.อบต. หมู่ที่ 7  ส.อบต. หมู่ที่ 8  ส.อบต. หมู่ที่ 8  ส.อบต. หมู่ที่ 5 | ไพรสุริยันต์ ชำนาญกิจ  อัมรินทร์ ใจดี  สุพรชัย แผ่นศิลา  อนันต์ ไกรนรา  เจริญ พรหมรักษ์  ภิชากร อริรัตน์  สันติศักดิ์ เพชรอาวุธ  จักรรินทร์ อินทวงศ์  สมพร พงค์ทองเมือง  สมเกียรติ พรมทอง  ปรึกษา ชัยวิชิต  ณรงค์ศักดิ์ ตรีชัย  ทวีศักดิ์ สุดวิลัย  พงศ์เทพ ช่วยนาค | (เลขานุการสภา อบต. ชั่วคราว) |

**ผู้ไม่มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลงชื่อ** | **หมายเหตุ** |
| 1 | นายอรุณศักดิ์ ชูแก้ว | เลขานุการสภาฯ | - | ติดราชการ |

-2-

**ผู้ขาดการประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลงชื่อ** | **หมายเหตุ** |
| - | - | - | - |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลงชื่อ** | **หมายเหตุ** |
| 1  2  3  4  5  6 | นายสุพจน์ สังข์ทอง  นายสุวรรณรัตน์ บุญทอง  นายบำรุง ศรีสุขใส  นายเกรียงศักดิ์ ชูดวงจันทร์  นายเกษมสุข พยุงพันธุ์  นายลิขิต เผดิมผล | รองนายก อบต.  เลขานุการนายก อบต.  ผู้นำชุมชุน  จนท. บ.ปูนซีเมนต์ไทย (ทุ่งสง) จก.  จนท. บ.ปูนซีเมนต์ไทย (ทุ่งสง) จก.  จนท. บ.ปูนซีเมนต์ไทย (ทุ่งสง) จก. | สุพจน์ สังข์ทอง  สุวรรณรัตน์ บุญทอง  บำรุง ศรีสุขใส  เกรียงศักดิ์ ชูดวงจันทร์  เกษมสุข พยุงพันธุ์  ลิขิต เผดิมผล |  |

**เริ่มประชุมเวลา** 10.00 น.

-- เมื่อเวลา ๑๐.๐๐ น. นายอัมรินทร์ ใจดี ตำแหน่ง รองประธานสภา อบต. ได้ให้สัญญาณเข้า

ห้องประชุม เพื่อตรวจสอบองค์ประชุม ปรากฏว่า ครบองค์ประชุม จึงได้เชิญประธานสภาฯ จุดธูปเทียนบูชาพระรัตนตรัย กล่าวเปิดการประชุม และดำเนินการประชุมตามระเบียบวาระการประชุมดังนี้

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

ประธานสภาฯ ได้แจ้งว่าเนื่องจากวันนี้ นายสุจิต ชำนาญกิจ ตำแหน่ง นายกองค์การ บริหารส่วนตำบลกุแหระ ได้เดินทางไปราชการเข้าร่วมโครงการฝึกอบรมหลัก สูตรผู้บริหารท้องถิ่น : ประเทศไทย 4.0 ( Chief Executives of Local Administration : Thailand 4.0) รุ่นที่ 2 ระหว่างวันที่ 26 พฤษภาคม – 20 มิถุนายน 2560 ณ สถาบันพัฒนาบุคลากรท้องถิ่น อำเภอคลองหลวง จังหวัดปทุมธานี และนายอรุณศักดิ์ ชูแก้ว ตำแหน่ง เลขานุการสภา อบต. ได้ติดภารกิจเดินทางไปราชการเข้าร่วมโครงการฝึกอบรมหลักสูตรปลัดองค์กรปกปกครองส่วนท้องถิ่น : ประเทศไทย 4.0 (Chief Administrators of Local Administration : Thailand 4.0) รุ่นที่ 2 ระหว่างวันที่ 2 – 27 มิถุนายน 2560 ณ สถาบันพัฒนาบุคลากรท้องถิ่น ตำบลคลองหนึ่ง อำเภอคลองหลวง จังหวัดปทุมธานี

ทำให้...

-3-

ทำให้ไม่มีผู้ดำรงตำแหน่งเลขานุการสภา อบต. ดังนั้น จึงอาศัยอำนาจระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และแก้ไขเพิ่มเติม (ฉบับที่ 2) พ.ศ. 2554 ข้อ 19 วรรคสอง ให้สภาท้องถิ่นเลือกสมาชิกหรือข้าราชการหรือพนักงานคนหนึ่งเป็นผู้ปฏิบัติหน้าที่เลขานุการสภาท้องถิ่นในการประชุมคราวนั้น โดยให้ท่านสมาชิกสภา อบต.เสนอชื่อผู้ที่จะสมัครเป็นเลขานุการสภาฯ ชั่วคราว พร้อมมีผู้รับรอง จำนวน 2 คน

ที่ประชุม นายอนันต์ ไกรนรา สมาชิกสภา อบต.หมู่ที่ 1 เสนอ นายพงศ์เทพ ช่วยนาค สมาชิกสภา อบต.หมู่ที่ 5 โดยมี นายจักรรินทร์ อินทวงศ์ สมาชิกสภา อบต.หมู่ที่ 6 และ นายภิชากร อริรัตน์ สมาชิกสภา อบต. หมู่ที่ 3 เป็นผู้รับรอง

ที่ประชุม ไม่มีใครเสนอเพิ่มเติมอีก

ประธานสภาฯ ประกาศว่า นายพงศ์เทพ ช่วยนาค สมาชิกสภา อบต.หมู่ที่ 5 เป็น เลขานุการ สภา อบต.ชั่วคราว

ที่ประชุม รับทราบ

**ระเบียบวาระที่ ๒ เรื่องรับรองรายงานการประชุมครั้งที่แล้ว**

ประธานสภา อบต. เนื่องจาก รายงานการประชุมสภาสมัยสามัญ สมัยที่ 2 ครั้งที่ 1 ประจำปี 2560 เมื่อวันที่ 15 พฤษภาคม 2560 ดำเนินการยังไม่แล้วเสร็จ จึงขอเลื่อนไปรับรองในการประชุมครั้งต่อไป

ที่ประชุม รับทราบ

**ระเบียบวาระที่ ๓ เรื่องเสนอเพื่อทราบ**

ที่ประชุม นายสุพจน์ สังข์ทอง ตำแหน่ง รองนายก อบต. ได้เสนอให้ทราบเรื่องการกำหนดชื่อหรือเปลี่ยนชื่อโรงเรียนในสังกัด ตามที่สภาองค์การบริหารส่วนตำบลกุแหระ สมัยวิสามัญ สมัยที่ 2 ครั้งที่ 1 ประจำปี พ.ศ. 2558 เมื่อวันที่ 7 กันยายน 2558 เวลา 13.00 น. ได้มีมติเห็นชอบให้จัดตั้งโรงเรียนอนุบาลตำบลกุแหระ โดยตั้งชื่อว่า **“โรงเรียนอนุบาลหมู่บ้านจุฬาภรณ์พัฒนา”** ด้วยชื่อโรงเรียนดังกล่าวใช้พระนามของสมเด็จพระเจ้าลูกเธอเจ้าฟ้าจุฬาภรณวลัยลักษณ์อัครราชกุมารี หากประสงค์จะใช้ชื่อนี้ต่อไป จะต้องดำเนินการขออนุญาตกับทางสถาบันวิจัยจุฬาภรณ์ไปตามลำดับขั้นตอน ซึ่งต้องใช้ระยะเวลาพอสมควร ทางคณะผู้บริหารเกรงว่าจะไม่ทันตามห้วงระยะเวลาของการจัดตั้งโรงเรียน จึงได้ปรึกษากับทางสำนักงานส่งเสริมการปกครองท้องถิ่นจังหวัดนครศรีธรรมราช โดยได้รับคำแนะนำให้ถือปฏิบัติตามหนังสือสั่งการกระทรวงมหาดไทย ที่ มท 0312.2/ว 0630 เรื่อง การแก้ไขแนวทางปฏิบัติในการเรียกชื่อโรงเรียนเทศบาลและเมืองพัทยา ลงวันที่ 25 กุมภาพันธ์ 2541 มาใช้โดยอนุโลม ดังนั้น จึงขอเปลี่ยนแปลงชื่อโรงเรียนจาก **“โรงเรียนอนุบาลหมู่บ้านจุฬาภรณ์พัฒนา”** ไปเป็น **“โรงเรียนอนุบาลองค์การบริหารส่วนตำบลกุแหระ”**

ที่ประชุม รับทราบ

-4-

**ระเบียบวาระที่ ๔ เรื่องเสนอเพื่อพิจารณา**

๔.๑ การขอประทานบัตรของบริษัทปูนซิเมนต์ไทย (ทุ่งสง) จำกัด ในการทำเหมืองแร่ ดินอุตสาหกรรม ชนิดดินซีเมนต์ ในพื้นที่ หมู่ที่ 1 ตามคำขอประทานบัตร เลขที่ 8/2559 ลงวันที่ 14 กันยายน 2559 เนื้อที่ 64 ไร่ 1 งาน 29 ตารางวา และในพื้นี่หมู่ที่ 2 และหมู่ที่ 5 ตามคำขอประทานบัตร เลขที่ 7/2559 ลงวันที่ 14 กันยายน 2559 เนื้อที่ 163 ไร่ 2 งาน 67 ตารางวา

ประธานสภา อบต. สืบเนื่องจากการประชุมสภาองค์การบริหารส่วนตำบลกุแหระ สมัยสามัญ สมัยที่ 2 ครั้งที่ 1 ประจำปี 2560 เมื่อวันจันทร์ ที่ 15 พฤษภาคม 2560 สมาชิกสภาองค์การบริหารส่วนตำบลกุแหระ ยังไม่เข้าใจในผลดี ผลเสีย ผลประโยชน์และผลกระทบจากการใช้พื้นที่ทำเหมืองแร่ของบริษัทปูนซิเมนต์ (ทุ่งสง) จำกัด ฉะนั้น วันนี้เจ้าหน้าที่จากบริษัทปูนซิเมนต์ (ทุ่งสง) จำกัด) จะมาชี้แจงรายละเอียดเพิ่มเติมให้ทุกคนได้รับทราบและเข้าใจ

นายเกษมสุข พยุงพันธุ์ กล่าวทักทายผู้เข้าร่วมประชุม และดำเนินการชี้แจงรายละเอียด ดังนี้

**เรื่องที่ 1 สิ่งแวดล้อม** ทางบริษัทปูนซิเมนต์ (ทุ่งสง) จำกัด ยินดีที่จะร่วมมือในการปฏิบัติตามมาตรการป้องกันและแก้ไขผลกระทบสิ่งแวดล้อม โดยจะมีการประเมินผลกระทบต่อสิ่งแวดล้อมอยู่เป็นระยะๆ เช่น

-หากเส้นทางลำเลียงสาธารณะชำรุดเสียหาย ทางบริษัทปูนซิเมนต์ (ทุ่งสง) จำกัด จะดำเนินการซ่อมแซมโดยได้รับความเห็นชอบจากกองช่าง อบต.กุแหระ

* หากมีประชาชนร้องเรียน/ร้องทุกข์จากสาเหตุการประกอบการ

หากพิจารณาตรวจสอบแล้วเป็นความจริง ทางบริษัทปูนซิเมนต์ (ทุ่งสง) จำกัด จะหยุดทำเหมืองทันทีและแก้ไขปัญหาโดยเร่งด่วน ฯลฯ

**เรื่องที่ 2 การช่วยเหลือชุมชน** ทางบริษัทปูนซิเมนต์ (ทุ่งสง) จำกัด ร่วมกับ องค์การบริหารส่วนตำบลกุแหระ และชุมชน ยินดีให้ความช่วยเหลือแก้ไขปัญหาให้กับประชาชนในพื้นที่ เช่น

* กรณีภัยแล้งขาดแคลนน้ำ ทางบริษัทฯ มีงบประมาณสนับสนุนการ

ก่อสร้างฝายชะลอน้ำ ยินยอมให้ใช้แหล่งน้ำสะอาดในโครงการเพื่อผลิตน้ำประปา

* ติดตั้งสัญญาณเพื่อความปลอดภัยทางเข้า ออกและจุดสำคัญต่าง เช่น โรงเรียน วัด, ชุมชน
* กรณีเกิดสาธารณภัยในพื้นที่โครงการ (ตำบลกุแหระ) ทางบริษัทฯ ยินดีให้ความช่วยเหลือตามสมควร
* เมื่อสิ้นสุดการทำเหมือง ทางบริษัทฯ จะดำเนินการฟื้นฟูพื้นที่จาก

การทำเหมืองตามแนวทางที่องค์กรปกครองส่วนท้องถิ่นและชุมชนใช้เพื่อสาธารณประโยชน์ โดยมีงบประมาณสนับสนุนให้ตลอดการฟื้นฟู

ประธาน...

-5-

ประธานสภา อบต. เปิดโอกาสให้ที่ประชุมได้เสนอแนะ ซักถามข้อสงสัยหรือนำเสนอข้อมูลเพิ่มเติม

ที่ประชุม ไม่มี

นายลิขิต เผดิมผล หลังจากที่ทางบริษัทปูนซิเมนต์ไทย (ทุ่งสง) จำกัด เข้าดำเนินการทำเหมืองแล้ว จะมีคณะทำงานของบริษัทฯ เข้าดำเนินการติดตามอย่างน้อยปีละ 2 ครั้ง และระหว่างบริษัทฯ กับชุมชน อย่างน้อยเดือนละ 1 ครั้ง

ที่ประชุม นายพงศ์เทพ ช่วยนาค สมาชิกสภา อบต.หมู่ที่ 5 ได้รับทราบในข้อเสนอและผลประโยชน์ที่ชุมชนได้รับพอสมควรแล้ว กระผมในฐานะผู้นำชุมชน จึงอยากขอความร่วมมือให้ทางบริษัทฯ ได้เข้าร่วมประชุมกับชุมชนอย่างสม่ำเสมอ

นายเกษมสุข พยุงพันธุ์ ทางบริษัทยินดีและพร้อมที่จะเข้าร่วมประชุมกับชุมชนอยู่เสมอ

ประธานสภา อบต. ขอให้ที่ประชุมพิจาณาให้ความเห็นชอบการขอประทานบัตรของบริษัท ปูซิเมนต์ไทย (ทุ่งสง) จำกัด ในการทำเหมืองแร่ ดินอุตสาหกรรม ชนิด ดินซีเมนต์ ในพื้นที่ หมู่ที่ 1 ตามคำขอประทานบัตร เลขที่ 8/2559 ลง วันที่ 14 กันยายน 2559 เนื้อที่ 64 ไร่ 1 งาน 29 ตารางวา และในพื้นที่หมู่ที่ 2 และหมู่ที่ 5 ตามคำขอประทานบัตร เลขที่ 7/2559 ลงวันที่ 14 กันยายน 2559 เนื้อที่ 163 ไร่ 2 งาน 67 ตารางวา

มติที่ประชุม ที่ประชุมมีมติ

เห็นชอบ 12 เสียง

ไม่เห็นชอบ - เสียง

งดออกเสียง 2 เสียง

นายเกษมสุข พยุงพันธุ์ กล่าวขอบคุณที่ประชุมที่มอบความไว้วางใจให้ บริษัทปูนซิเมนต์ไทย (ทุ่งสง) จำกัด เข้าดำเนินการโครงการคำขอประทานบัตรดินอุตสาหกรรมชนิดดิน ซิเมนต์ ตามคำขอประทานบัตรเลขที่ 7/2559 และคำขอประทานบัตรเลขที่ 8/2559

นายลิขิต เผดิมผล หากที่ประชุมท่านใดมีปัญหา หรือข้อสอบถามเรื่องใด สามารถติดต่อได้ที่ 081-968-2563

ขอชี้แจงเพิ่มเติม หลังจากที่รัฐมนตรีว่าการกระทรวงอุตสาหกรรม ลงนามในสัญญาแล้ว ทางบริษัทฯ จะมีการแต่งตั้งตัวแทนมวลชนสัมพันธ์ ประกอบด้วย

* นายอำเภอ เป็นประธานโดยตำแหน่ง
* หน่วยงานที่เกี่ยวข้อง เช่น สาธารณสุข ฯลฯ ตัวแทนจากจังหวัด องค์กรปกครองส่วนท้องถิ่น ภาคประชาชน กำนัน/ผู้ใหญ่บ้าน สมาชิกสภา อบต. ฯลฯ

โดยจะมีการประชุมอย่างเป็นทางการอย่างน้อยปีละ 2 ครั้ง

ที่ประชุม รับทราบและเข้าใจรายละเอียดอย่างชัดเจนในการเข้าทำเหมืองของ บริษัทปูนซิเมนต์ไทย (ทุ่งสง) จำกัด

ระเบียบ...

-6-

**ระเบียบวาระที่ 5 เรื่องอื่น ๆ**

ที่ประชุม นายอนันต์ ไกรนรา ตำแหน่ง สมาชิกสภา อบต.หมู่ที่ 1 สอบถามเพิ่มเติมว่า ขณะนี้ถนนสายควนแตระ หมู่ที่ 1 ดำเนินการซ่อมแซมอยู่ในระยะไหนแล้ว เนื่องจากประชาชนได้รับความเดือดร้อนในการสัญจรไปมาและขนส่งผลผลิตทางการเกษตร

ที่ประชุม นายสุพจน์ สังข์ทอง ตำแหน่ง รองนายก อบต.กุแหระ ตอบข้อซักถามว่าขณะนี้ได้มอบหมายให้ นายสมยศ ปัญญา ตำแหน่ง ผู้อำนวยการกองช่าง เข้าไปตรวจสอบและดำเนินการแล้ว

ประธานสภา อบต. ขอชี้แจงเพิ่มเติม เนื่องจากช่วงนี้เป็นช่วงฤดูฝน สภาพดินฟ้าอากาศไม่ปกติ จึงขอให้เพื่อนสมาชิกสภา อบต. ได้รับทราบและเข้าใจปัญหาพร้อมอธิบายเหตุผลให้ประชาชนได้เข้าใจด้วยเช่นกัน และขอความร่วมมือที่ประชุมทุกท่านได้ประชาสัมพันธ์การจัดการแข่งขัน กีฬาประชาชน นักเรียนต้านยาเสพติด ประจำปี 2560 (กุแหระเกมส์ ครั้งที่ 19) ระหว่างวันที่ 12 -30 มิถุนายน 2560 ณ สนามกีฬาโรงเรียนเสม็ดจวนวิทยาคม ให้ประชาชนในพื้นที่ได้ทราบโดยทั่วกัน และได้กล่าวขอบคุณทุกท่านที่ให้ความร่วมมือเข้าร่วมประชุมในครั้งนี้โดยพร้อมเพรียงกัน

**เลิกประชุมเวลา** 12.00 น.

(ลงชื่อ) พงศ์เทพ ช่วยนาค ผู้จดรายงานการประชุม

(นายพงศ์เทพ ช่วยนาค)

เลขานุการสภาองค์การบริหารส่วนตำบลกุแหระ

(ลงชื่อ) ไพรสุริยันต์ ชำนาญกิจ ผู้รับรองรายงานการประชุม

(นายไพรสุริยันต์ ชำนาญกิจ)

ประธานสภาองค์การบริหารส่วนตำบลกุแหระ

**รับรองสำเนารายงานการประชุม**

**รับรองสำเนารายงานการประชุม**

(ลงชื่อ) คณะกรรมการตรวจรายงานการประชุม

( นายภิชากร อริรัตน์ )

(ลงชื่อ) คณะกรรมการตรวจรายงานการประชุม

( นายสมพร พงค์ทองเมือง )

(ลงชื่อ) คณะกรรมการตรวจรายงานการประชุม

( นายปรึกษา ชัยวิชิต )

(ลงชื่อ) คณะกรรมการตรวจรายงานการประชุม

( นายสันติศักดิ์ เพชรอาวุธ )